امتثال فوزى رقاصه وممثلة مصريه. راقصة مصرية إشتهرت في العشرينات والثلاثينات من القرن الماضي، تتلمذت على يد (بديعه مصابنى)، وكانت مديرة لكازينو البوسفور بالإشتراك مع (مارى منصور)، شاركت في السينما بعدة اعمال منها ( الهارب، حظ المحب)، ماتت مقتولة علي يد أحد البلطجية لرفضها دفع الإتاوة يوم 23 مايو 1936. كان ليها صاله وكازينو البوسفور فى ميدان باب الحديد (ميدان رمسيس دلوقتى) اتجوزت الفنان زكى طليمات رائد المسرح المصري الحديث بعد طلاقه من الفنانة روز اليوسف فى سنة 1936 قتلها بلطجي شارع عماد الدين فؤاد الشامي وعصابته برقبة زجاجة لأنها مدفعتش الاتاوة الشهرية. رفضت امتثال دفع الإتاوة لفتوات شارع عماد الدين وتحديدًا فؤاد الشامى، والذي فرض عليها إتاوة قدرها 50 جنيهًا شهريًّا وإلا قام بقتلها في حالة عدم الدفع. بدورها، أبلغت امتثال رجال الشرطة، وكان قسم الأزبكية يطل مباشرة على كازينو البسفور، فلما علم الشامى بذلك شعر بضياع هيبته بين رجاله، مما زاد الموقف امتناع بعض راقصات عماد الدين دفع الإتاوات، فدفع الشامى بأحد رجاله ويدعى كامل الحريري، مساء يوم الجمعة 22 مايو 1936، اللى انتظرها خلف مسرح البسفور وقام بغرز رقبة زجاجة مكسورة في عنقها لتلقى حتفها على الفور.